ກຳລັງອີຣັກ ຍັງສືບຕໍ່ ບຸກຄືບໜ້າ ເພື່ອຕີເອົາ ເມືອງ Tikrit 
ສະມາຊິກສະພາທ່ານນຶ່ງ ຍັງ​ກ່າວ​ຖະ​ແຫລ​ງຕໍ່​ວີ​ໂອ​​ເອວ່າ ກອງ​ກຳລັງ​ຂອງ​ອີຣັກ ​ໄດ້​ຢຶດ​ເອົາບໍລິ​ເວນ​ສຳຄັນໆ ໃນ​ເມືອງ Tikrit ຄືນ​ມາ​ໄດ້​ແລ້ວ.
ກອງກຳລັງອີຣັກ ໄດ້ສືບຕໍ່ສູ້ລົບກັບພວກນັກຕໍ່ສູ້ລັດອິສລາມ ຢູ່ໃນເມືອງ Tikrit ຂອງອີຣັກ ໃນວັນພຸດມື້ນີ້ ໃນຄວາມພະຍາຍາມ ເປັນເວລາຫຼາຍອາທິດຜ່ານມາ ທີ່ຈະຢຶດເອົາບໍລິເວນ ທີ່ພວກຫົວ ຮຸນແຮງໄດ້ຄວບຄຸມ ນັບຕັ້ງແຕ່ເດືອນມີຖຸນາປີກາຍນີ້ ເປັນຕົ້ນ ມານັ້ນ ໃຫ້ສຳເລັດເສັດສິ້ນໄປ ລັດຖະມົນຕີກະຊວງພາຍໃນ ທ່ານ Mohammed Salem al-Ghabban ກ່າວວ່າ ກອງທະຫານອີຣັກ ໄດ້ປະຕິບັດການ ເພື່ອກວດລ້າງ ພວກຫົວຮຸ່ນແຮງ ທີ່ຍັງຫລົງເຫຼືອຢູ່ນັ້ນ ໃຫ້ໝົດສິ້ນ ການປະເມີນຜົນດັ່ງກ່າວນັ້ນ ໄດ້ມີຂຶ້ນມື້ນຶ່ງ ຫຼັງຈາກທີ່ ນາຍົກ ລັດຖະມົນຕີ Haider al-Abadi ໄດ້ສັນລະເສີນ ກອງກຳລັງອີຣັກ ໃນ ອັນທີ່ທ່ານເອີ້ນວ່າ ເປັນ ສະມາຊິກຂອງສະພາທ່ານນຶ່ງ ທ່ານ Abdul Bari Zebari ຍັງກ່າວຖະແຫລງຕໍ່ວີໂອເອ ວ່າ ກອງກຳລັງຂອງອີຣັກ ໄດ້ຢຶດເອົາບໍລິເວນສຳຄັນໆ ຄືນມາໄດ້ ໃນເມືອງ Tikrit ແລະ ວ່າ ເມືອງຢູ່ທາງພາກເໜືອ ຂອງອີຣັກແຫ່ງນີ້ ແມ່ນຢູ່ພາຍໃຕ້ການຄວບຄຸມ ຂອງກອງທັບ ອີຣັກແລ້ວ